Meelis Kitsing

**Meelis Kitsing** (sündinud 29. mail 1973 Tartus) on eesti poliitika- ja majandusteadlane. Ta on Estonian Business Schooli (EBS) rektor. Ta on uurinud digitaalseid ökosüsteeme, platvormimajandust ja innovatsioonipoliitikat ning on raamatu "The Political Economy of Digital Ecosystems" (Routledge, 2021) autor.

## Haridus
Meelis Kitsing lõpetas 1998. aastal Tartu Ülikooli ajaloo erialal (BA, võrdsustatud magistrikraadiga) kõrvalerialana politoloogia. Aastatel 2000–2001 õppis ta Londoni Majandus- ja Poliitikateaduste Koolis, kus omandas magistrikraadi (MSc) maailmamajanduse poliitikas Peacocki stipendiaadina. Fulbrighti stipendiaadina lõpetas ta 2004. aastal Tuftsi Ülikooli Fletcheri õiguse ja diplomaatia kooli (The Fletcher School of Law and Diplomacy), kus sai magistrikraadi rahvusvahelises õiguses ja diplomaatias (Master of Arts in Law and Diplomacy).

Doktorikraadi (PhD) kaitses Kitsing 2015. aastal Massachusettsi Ülikoolis Amhersti kampuses (University of Massachusetts Amherst) poliitikateaduste alal. Tema väitekiri käsitles ettevõtluse ja institutsioonide rolli digitaliseerimisel.

## Töökäik
Aastatel 1995–2000 töötas Kitsing BNS-is, projektijuhina USA reklaamiketis DDB, konsultandina Rootsi koolitusfirmas Mercuri International ja e-kaubanduse iduettevõtte kaasasutaja ja juhina.

Ta on olnud õppejõud Massachusettsi Ülikoolis aastatel 2003-2010 ning teadur Kesk-Euroopa Ülikoolis, Harvardi ülikoolis ja USA digivalitsemise keskuses (National Center for Digital Government) aastatel 2001–2010.

Hiljem töötas ta Majandus- ja Kommunikatsiooniministeeriumis majandusanalüüsi valdkonna juhina (2011–2015) ning Riigikantselei strateegiabüroos nõunikuna (2015–2017). Ta oli ta Arenguseire Keskuse uuringute juht aastatel 2017-2020 ja juhataja kohusetäitja 2018-2019.

Alates 2020. aastast on Meelis Kitsing Estonian Business Schooli rektor ja juhatuse esimees. Ta on ka EBSi poliitökonoomia professor aastast 2018 ning olnud Eesti Majandusteaduse Seltsi president.

Kitsing on õpetanud ja teinud teadustööd mitmes ülikoolis, sh Harvardi ülikoolis, George Masoni Ülikoolis, Kesk-Euroopa Ülikoolis, Connecticuti Ülikoolis, Stockholmi Kõrgemas Majanduskoolis, Clark University, College of Holy Cross, Emmanuel College ja Institute of Management Technology (Ghaziabad ja Dubai kampus). 

Ta on juhatanud avaliku sektori teadus- ja arendusasutuse Teede Tehnokeskuse ning Tallinna linnale kuuluva kinnisvarafirma Vanalinna Haldus OÜ nõukogusid. Kitsing on Eesti Välissuhete Nõukogu juhatuse liige ja kaasasutaja. Ta kuulub ka Teenusmajanduse Koja juhatusse ja on Eurofoundi – Euroopa Liidu Dublinis asuva teadusasutuse – nõukogu liige. Kitsing on olnud üheksa aastat Eesti Vabariigi teaduspreemiate komisjoni liige Eesti Teaduste Akadeemia juures.

## Teadustöö ja publikatsioonid
Meelis Kitsingu uurimistöö keskendub digiplatvormide ökosüsteemidele, innovatsioonile ja valitsemise tulevikule. Tema artikleid on avaldatud väljaannetes Policy & Internet, Journal of Information Technology and Politics, Transnational Corporations Review, ning mitmete rahvusvaheliste kirjastuste (sh Routledge Springer, IEEE, ACM, Leuven University Press ja MIT Press) kogumikes.

### Valik publikatsioone
* Kitsing, M. (2021). *[https://www.routledge.com/The-Political-Economy-of-Digital-Ecosystems-Scenario-Planning-for-Alternative-Futures/Kitsing/p/book/9780367653989 The Political Economy of Digital Ecosystems: Scenario Planning for Alternative Futures].* New York: Routledge.
* Kitsing, M. (2022). “Geopolitical Risk and Uncertainty: How Transnational Corporations Can Use Scenario Planning for Strategic Resilience.” *Transnational Corporations Review*, 14(4).
* Kitsing, M. (2020). “Scenarios as Thought Experiments for Governance.” In Bouckaert, G. & Jann, W. (Eds.) ''European Perspectives for Public Administration.'' Leuven University Press.
* Kitsing, M. (2011). “Success Without Strategy: E-Government Development in Estonia.” *Policy & Internet*, 3(1).

Täielik publikatsioonide nimekiri on leitav tema Eesti Teadusinfosüsteemi (ETIS) profiililt.

## Projektid ja rahvusvaheline tegevus
Kitsing on juhtinud ja nõustanud mitmeid rahvusvahelisi projekte, sealhulgas programme Kesk-Aasias, Lähis-Idas, Moldovas, Ugandas ja Ukrainas. Tema juhitud projektid on keskendunud muutuste juhtimisele, digipööretele ja stsenaariumite planeerimisele.

Ta on osalenud ka rahvusvaheliste akrediteerimiskomisjonide töös (nt European Foundation for Management Development) ning on hinnanud ülikoolide tegevusi ja strateegiaid Euroopas ja Lähis-Idas. Samuti kuulub ta teadusgrantide hindamiskomisjonidesse, mida korraldavad muu hulgas Eesti Teadusagentuur ja Portugali Teaduse ja Tehnoloogia Sihtasutus (FCT).

## Tunnustus
* Fulbright Scholar, The Fletcher School, Tufts University (2002-2003)
* Armand Hammer Scholar, The Fletcher School, Tufts University (2003-2004)
* Michael Peacock Scholar, London School of Economics (2000-2001)
* Best Research Paper Award, 7th International Conference on Innovation and Entrepreneurship (Singapore, 2017)
* Atlas Economic Research Foundation & John Templeton Foundation Scholar, Estonian Business School (2001-2002)
* Charles Koch Fellow, Cato Institute (1994)
* Humane Studies Fellowship, Institute for Humane Studies, George Mason University (2005)

## Muu tegevus
Kitsing on avaldanud mitmeid arvamuslugusid Eesti ja rahvusvahelistes väljaannetes, sh ERR, *Äripäev, Postimees, [https://www.nationalreview.com/author/meelis-kitsing/ National Review], [https://ecipe.org/wp-content/uploads/2021/03/ECI_21_PolicyBrief_03_2021_LY03-1.pdf ECIPE Policy Brief], [https://www.pymnts.com/wp-content/uploads/2025/04/TechREG-Chronicle-Digital-Platform-Governance-APRIL-2025.pdf TechREG Chronicle],* *[https://ies.lublin.pl/video/webinarium-competitiveness-of-central-european-economies-benchmarking-and-best-practices-13-11-2024-r/ Institute of Central Europe] ja [https://wszystkoconajwazniejsze.pl/prof-meelis-kitsing-scenariusze-dla-innowacyjnego-trojmorza/ Wszystko Co Najwazniejsze]*. Teda on tsiteerinud väljaanded *[https://www.economist.com/international/2011/10/29/government-by-all-the-people The Economist]*, *[https://www.ft.com/content/0de0f690-e23a-3c60-9b09-8f8afe42362f The Financial Times]*, EW, *Reader’s Digest, [https://timesofindia.indiatimes.com/blogs/bluesky-thinking/teaching-ai-sustainably-how-business-schools-are-preparing-students-without-compromising-ethics-or-the-planet/ The Times of India,] [https://finance.yahoo.com/news/p-q-interview-estonian-business-143338020.html Yahoo Finance], [https://www.euronews.com/travel/2025/08/21/estonias-remote-islands-may-be-europes-best-kept-travel-secret-heres-why EUobserver], [https://poetsandquants.com/2025/07/31/the-pq-interview-estonian-business-schools-meelis-kitsing-on-rethinking-ais-role-in-sustainability/ Poets&Quants]* ja *[http://bullardfallaezcurra.com/wp-content/uploads/2022/07/Un-Divertimento_AB_23.07.16.pdf El Comercio]*.

## Viited

# Estonian Business School – Meelis Kitsing
# Eesti Teadusinfosüsteem – Meelis Kitsing CV
# Kitsing, M. (2021). ''The Political Economy of Digital Ecosystems.'' Routledge.
# Arenguseire Keskus. “Valitsemine 2030” ja “Globaalsed jõujooned” projektid.
# Äripäev ja Postimees, intervjuud ja arvamusartiklid.